**Pārskats par būvniecības ieceres “Telekomunikācijas sakaru masta GUL18**

**“Ceļmalas”, Lizuma pagastā, Gulbenes novadā” publiskās apspriešanas rezultātiem**

SIA “Tele Tower”, reģistrācijas Nr.40103257495, juridiskā adrese: Uriekstes iela 2A-24, Rīga, LV-1005 (turpmāk – Ierosinātājs,) ierosinātā būvniecības iecere paredz telekomunikāciju sakaru masta GUL18 būvniecību “Ceļmalas”, Lizuma pagastā, Gulbenes novadā, zemes vienības kadastra apzīmējums 5072 003 0274 (turpmāk – Būvniecības iecere).

Saskaņā ar Lizuma pagasta zemesgrāmatas nodalījumu Nr.100000510480 nekustamā īpašumā ar nosaukumu “Ceļmalas”, kadastra numurs 5072 003 0045, sastāvā ietilpstošajā zemes vienības ar kadastra apzīmējumu 5072 003 0274 daļā ir nodibinātas apbūves tiesības uz zemes vienības daļu ar kadastra apzīmējumu 5072 003 0274 8001. Apbūves tiesīgais: SIA “Tele Tower”, reģistrācijas Nr.40103257495. Zaļajā ielā 3, Gulbenē, Gulbenes novadā, kadastra apzīmējums 5001 007 0270, sastāv no zemesgabala, kas aptver 3882 (trīs tūkstoši astoņi simti astoņdesmit divus) kvadrātmetrus un atrodas Ierosinātāja īpašumā. Būvniecības ieceres tehniski ekonomiskos radītājus skatīt tabulā:

|  |  |
| --- | --- |
| Zemesgabalu platība | 20800 kv.m. |
| Apbūves tiesību laukums | 5000 kv.m. |
| Apbūves laukums mastam | 35 kv.m. |
| Būves augstums | 78 m |
| Inženierbūves grupa | 2.grupa |

Atbilstoši Gulbenes novada domes 27.12.2018. saistošo noteikumu Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.&) (turpmāk – GNTP) Būvniecības ieceres būvniecība paredzēta lauksaimniecības apbūves teritorijā (L), kur šāda Būvniecības ieceres realizācija ir pieļaujama.

Ierosinātājs Būvniecības iecerē paredz uzbūvēt ražošanas ēku, izveidot asfaltbetona pievadceļus un laukumus, kā arī saglabāt zaļo zonu. Apbūvei plānotais zemesgabals ir 3882 kv.m. liels, neapbūvēts.

Izskatot Būvniecības ieceri Gulbenes novada būvvalde (turpmāk – Būvvalde), pamatojoties uz Būvniecības likuma 14.panta trešās daļas 1.punktu nolēma Būvniecības iecerei piemērot publisko apspriešanu (25.02.2025. lēmums Nr.BIS-BV-5.64-2025-7).

Būvniecības ieceres publiskā apspriešana tika organizēta saskaņā ar Ministru kabineta 28.10.2014. noteikumu Nr.671 “Būvniecības ieceres publiskās apspriešanas kārtība” (turpmāk – Noteikumi Nr.671) noteikto kārtību.

Paziņojums par Būvniecības ieceres publiskās apspriešanas uzsākšanu kopā ar publiskās apspriešanas materiāliem no 03.03.2025 līdz 31.03.2025 tika izvietoti Gulbenes novada Valsts un pašvaldības vienotā klientu apkalpošanas centrā Ābeļu ielā 2, Gulbenē, Gulbenes novadā, un Gulbenes novada Lizuma pagasta Valsts un pašvaldības vienotā klientu apkalpošanas centrā “Akācijas”, Lizumā, Lizuma pagastā, Gulbenes novadā. Informācija tika publicēta Gulbenes novada mājaslapā [www.gulbene.lv](http://www.gulbene.lv) sadaļā “Sabiedrības līdzdalība”. Būvniecības ieceres teritorijā no 03.03.2025 līdz 31.03.2025 tika izvietots informatīvais stends (būvtāfele) par publiskās apspriešanas norises vietu, laiku, būvniecības ieceres prezentāciju un atsauksmju iesniegšanas kārtību.

Būvniecības publiskā apspriešana notika no 03.03.2025 līdz 31.03.2025.

Būvniecības ieceres publiskās apspriešanas prezentācija notika 13.03.2025 plkst.17:00 Lizuma kultūras nama mazajā zālē “Klintis”, Lizumā, Lizuma pagastā, Gulbenes novadā.

Prezentācijā piedalījās:

* 1 Ierosinātāja pārstāvji;
* 3 Būvvaldes pārstāvji;
* 3 iedzīvotāji.

Atklājot sanāksmi, Būvvaldes vadītājs Jānis Ziemelis klātesošos iepazīstināja ar normatīvo aktu regulējumu, kas nosaka publiskās apspriešanas nepieciešamību konkrētajam objektam - telekomunikāciju sakaru masta GUL18 būvniecībai nekustamā īpašumā “Ceļmalas”, Lizuma pagastā, Gulbenes novadā, kadastra numurs 5072 003 0045, sastāvā ietilpstošajā zemes vienības ar kadastra apzīmējumu 5072 003 0274 zemes vienības kadastra apzīmējums 5072 003 0274 (zemes vienības daļas ar kadastra apzīmējums 5072 003 0274 8001). Tālākā gaitā Ierosinātāja pārstāvis Edgars Anbanks prezentēja plānoto Būvniecības ieceri, norādot, ka vieta telekomunikāciju sakaru masta būvniecībai izraudzīta izvērtējot esošo sakaru pārklājumu, lai uzlabotu sakaru kvalitāti gan esošajiem, gan topošajiem sakaru operatora “Bite” klientiem.

Būvniecības ieceres prezentācijas sanāksme turpinājās ar viedokļu apmaiņu un diskusiju. Prezentācijas diskusijas jautājumus un atbildes skatīt tabulā.

 Prezentācijas diskusijas jautājumi un atbildes

|  |  |  |
| --- | --- | --- |
| Nr. | Iedzīvotāju jautājumi/komentāri | Ierosinātāja atbilde |
| 1. | Kāpēc izvēlēta masta būvniecībai lauksaimniecības zeme, nevis degradēta teritorija, piem., vecās kūtis blakus zemes gabalā? | Šī vieta izvēlēta, lai veidotos sakaru pārklājums Velēnas ciemam. Masta būvniecība paredzēta 0,5 ha lielā platībā, ir laba zemes vienības konfigurācija. |
| 2. | Netālu ir ugunsdzēsības novērošanas tornis? Kāpēc ne tur, vieta ideāla.  | Šiem torņiem nestspēja nav tik liela, cik nepieciešams. Plānošanas nodaļa nosaka vietu, kur veidot jauno sakaru mastu. Tur jāskatās, vai atbilst teritorijas plānojumam, vai var vienoties ar zemes īpašnieku. |
| 3. | Vai ar šī zemes gabala īpašnieku jau esat vienojušies? | Jā, protams. Bez apbūves tiesībām nemaz nevarētu uzsākt būvniecības procesu. Ir nodibināta apbūves tiesība. |
| 4. | Tad zemes īpašnieks ir norādījis, ka tieši šo vietu nodod masta būvniecībai. | Jā, ir noslēgta vienošanās ar zemes īpašnieku. |
| 5. | 100 m tālāk bija ceļa būvniecība, tur bija grants kaudzes, kāpēc tur nevar būvēt? | Ar zemes īpašnieku ir vienošanās par šo vietu. |
| 6. | Cik reāli pārklājums sāk uzlaboties pie torņa, pēc cik metriem? | Labāka zona jau būs apakšā pie torņa, vairāk tiks aptverta ceļa josla, Velēnas ciems. |
| 7. | 5G būs? | Pieļauju, ka būs 5G. |
| 8. | Kur atrodas pārējie torņi? | Apmēram, ik pa 10 km reģionos. Bet tas ir mainīgs lielums, tas var būt gan tuvāk, gan tālāk, atkarīgs, cik klienti izmanto. |
| 9. | Blakus ganās govis. Ja izslaukums samazināsies kaut vai par litru, varēssalīdzināt, vai ir ietekme uz dzīvniekiem. | Attiecībā uz starojumu - būs veselības inspekcijas atzinums. |
| 10. | Ja govis tiek klāt, vai nevar pārrīvēt atsaites? | Troses nevarēs pārrīvēt. |
| 11. | Vai teritorija līdz atsaitēm tiks norobežota? | Nē, tikai masta apakšā ir žogs. |
| 12. | Vai ceļš arī tiks izbūvēts? | Nē. |
| 13. | Vai būvniecības ieceri tāpat apstiprinās, ja mēs būsim pret? | Būvvalde ņem vērā iedzīvotāju viedokli, bet noraidīt būvniecības ieceri nevar, ja tā atbilst plānojumam. |
| 14. | Vai masta būvniecības vieta var mainīties? | Nē, jo ir noslēgts apbūves tiesību līgums. Īpašnieki vienmēr cenšas iznomāt platības, kas atrodas zemes vienības malā. |

Par Būvniecības ieceri publiskās apspriešanas laikā no 03.03.2025 līdz 31.03.2025 kopumā tika saņemta 1 aptaujas anketa, kurā atspoguļots personas viedoklis. Saņemtajā anketā persona Būvniecības ieceri neatbalsta un noraida to.

**Viedoklis, kurā Būvniecības iecere neatbalstīta, minēti šādi argumenti:**

1. neredzu no tā būvniecības labumu;
2. līdzās, Sinoles pagastā, jau slejās tāds;
3. ja atsaites ies blakus īpašnieka zemē, kā varēs to galu izmantot;
4. katrai atsaitei, visticamāk, apkārt būs nožogojums un tas atņems kaut kādu zemes gabala daļu.

Detalizēts iedzīvotāju iesūtīto viedokļu un iebildumu apkopojums un Būvvaldes sniegtās atbildes tabulā “Būvniecības ieceres publiskās apspriešanas laikā iesniegtie viedokļi un iebildumi”. Iedzīvotāju iesūtītie priekšlikumi apkopoti tabulā “Būvniecības ieceres publiskās apspriešanas laikā iesniegtie priekšlikumi”.

 Būvniecības ieceres publiskās apspriešanas laikā iesniegtie viedokļi un iebildumi

|  |  |  |
| --- | --- | --- |
| Nr. | Publiskās apspriešanas laikā iesniegtie viedokļi un iebildumi | Būvvaldes izvērtējums |
| 1. | Neredzu no tā būvniecības labumu, līdzās, Sinoles pagastā, jau slejās tāds. | Ministru kabineta 19.08.2014. noteikumu Nr.500 “Vispārīgie būvnoteikumi” (turpmāk – VBN) 3.1.punkts nosaka, ka būvniecību var ierosināt zemes vai būves īpašnieks vai, ja tāda nav, tiesiskais valdītājs (arī publiskas personas zemes vai būves tiesiskais valdītājs), lietotājs, kuram ar līgumu noteiktas tiesības būvēt, vai servitūta izlietotājs. Būvniecības ieceres Ierosinātājam ir noslēgts un Lizuma pagasta zemesgrāmatā ar nodalījuma Nr.100000510480-AT001 reģistrēts apbūves tiesību līgums uz zemes vienības daļu ar kadastra apzīmējumu 5072 003 0274 8001, apbūves tiesīgais: SIA "TeleTower", reģistrācijas numurs 40103257495. Līdz ar to ir izpildīts VBN 3.1.punkts un Ierosinātājs var ierosināt būvniecības procesu. Būvniecības ieceres Ierosinātājs vietu izvēlējās tā, lai veidotos sakaru pārklājums Velēnas ciemam. Ieceres Ierosinātāja plānošanas nodaļa nosaka vietu, kur veidot jauno sakaru mastu, izvērtējot tās atbilstību teritorijas plānojumam un vai ir iespējams vienoties ar zemes īpašnieku. |
| 2. | Ja atsaites ies blakus īpašnieka zemē, kā varēs to galu izmantot un katrai atsaitei, visticamāk, apkārt būs nožogojums un tas atņems kaut kādu zemes gabala daļu.  | Izstrādājot būvprojektu tiks ievērotas Būvniecības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 09.05.2017. noteikumu Nr.253 “Atsevišķu inženierbūvju būvnoteikumi” un Gulbenes novada domes 27.12.2018. saistošie noteikumi Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.&) prasības attiecībā uz apbūves teritoriju, kas nepieļauj būves vai tās daļas atrašanos uz trešai personai piederošas zemes, ja ar šo personu nav noslēgts apbūves tiesību līgums. Papildus, Būvniecības ierosinātājs informēja, ka masta un bāzes stacijas teritorija tiks nožogota ar žogu, kā arī atsaites tiks nožogotas. |

Plānotā Būvniecības iecere atbilst Gulbenes novada teritorijas plānojumam un Teritorijas izmantošanas un apbūves noteikumu prasībām.